**Súťažné podklady na predmet zákazky**

**„Dodávka elektriny 2022“**

**Nadlimitná zákazka na dodanie tovaru**

podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Osoba zodpovedná za správne a úplne zadefinovanie opisu predmetu zákazky a výpočet predpokladanej hodnoty zákazky:

.....................................................

Ing. Eva BEZÁKOVÁ

riaditeľka INPO

Súlad súťažných podkladov so zákonom o verejnom obstarávaní potvrdzuje:

...................................................

Mgr. Ing. Adriana GAJDOŠOVÁ

riaditeľka ODVO

Za verejného obstarávateľa MZVEZ SR :

................................................

Ing. Tibor KRÁLIK

generálny riaditeľ SEVS

**Obsah súťažných podkladov**

A.1 - Pokyny pre uchádzačov

Časť I. Všeobecné informácie

1. Identifikácia verejného obstarávateľa
2. Predmet zákazky
3. Komplexnosť dodávky
4. Predpokladaná hodnota zákazky
5. Zdroj finančných prostriedkov
6. Typ zmluvy
7. Miesto a lehota poskytovania predmetu zákazky
8. Druh zákazky
9. Lehota viazanosti ponuky

Časť II. Komunikácia a ľovanie

1. Komunikácia medzi verejným obstarávateľom a uchádzačmi alebo záujemcami
2. Vysvetľovanie a doplnenie súťažných podkladov
3. Obhliadka miesta poskytovania predmetu zákazky

Časť III. Príprava ponuky

1. Príprava ponuky (obsah ponuky)
2. Vyhotovenie ponuky
3. Jazyk ponuky
4. Mena a ceny uvádzané v ponuke
5. Zábezpeka ponuky
6. Náklady na ponuku

Časť IV. Predkladanie ponuky

1. Predloženie ponuky
2. Autentifikácia uchádzača
3. Lehota na predkladanie ponuky
4. Zmena a odvolanie ponuky

Časť V. Otváranie a vyhodnotenie ponúk

1. Otváranie ponúk
2. Vyhodnotenie ponúk
3. Vyhodnotenie splnenia podmienok účasti
4. Podmienky elektronickej aukcie

Časť VI. Dôvernosť vo verejnom obstarávaní

1. Dôvernosť procesu verejného obstarávania

Časť VII. Prijatie ponuky a aplikácia zákona o verejnom obstarávaní

1. Uzavretie Zmluvy o združenej dodávke elektriny
2. Zrušenie verejného obstarávania
3. Aplikácia zákona o verejnom obstarávaní

**Príloha č.1 k časti A1 -** **Vyhlásenie o súhlase s podmienkami súťaže a predstavenie skupiny dodávateľov**

**A.2 - Kritériá na vyhodnotenie ponúk**

Príloha k časti A.2 - Návrh na plnenie kritérií

**A.3 - Zábezpeka**

A.4 - Kontaktné údaje pracovníka zodpovedného za účasť uchádzača v elektronickej aukcii

### **B.1 - Opis predmetu zákazky B.2 - Spôsob určenia ceny**

**B.3 - Obchodné podmienky realizácie predmetu zákazky**

**Príloha č.1 k časti B. 3 - Zmluva o združenej dodávke elektriny**

**Príloha č. 2 k časti B.3 - Čestné vyhlásenie o súhlase a akceptovaní záväzného návrhu Zmluvy o združenej dodávke elektriny**

### **A.1 - Pokyny pre uchádzačov**

### **Časť I. Všeobecné informácie**

#### Identifikácia verejného obstarávateľa

Názov organizácie: Ministerstvo zahraničných vecí a európskych záležitostí Slovenskej republiky

odbor verejného obstarávania

IČO: 00699021

Sídlo organizácie: Hlboká cesta č. 2, 833 36 Bratislava

Kontaktná osoba: Ing. Edita Sukubová

Telefón: 02/ 5978 2894

Komunikačné rozhranie: <https://josephine.proebiz.com>

#### Predmet zákazky

#### Predmetom zákazky je dodanie elektriny, prenos, distribúcia a ostatné služby spojené s dodávkou VN a NN silovej elektrickej energie do odberných miest verejného obstarávateľa vrátane prevzatia zodpovednosti za odchýlku, v kvalite zodpovedajúcej technickým podmienkam prevádzkovateľa distribučnej siete, pri dodržiavaní súvisiacich platných právnych predpisov Slovenskej republiky, technických podmienok a prevádzkového poriadku prevádzkovateľa distribučnej siete na obdobie od 16.2.2022 do 31.12.2022 za každé odberné miesto.

#### Podrobné vymedzenie predmetu zákazky vrátane množstva a špecifikácie je uvedené v časti B.1 "Opis predmetu zákazky" týchto súťažných podkladov.

#### Spoločný slovník obstarávania (CPV):

#### Hlavný predmet:

Hlavný slovník:

09310000-5 - Elektrická energia

Doplňujúce predmety

65300000-6 - Rozvod elektriny a súvisiace služby

#### Komplexnosť dodávky

#### Predmet zákazky nie je rozdelený na časti. Uchádzač predloží ponuku na celý predmet zákazky podľa týchto súťažných podkladov.

#### Verejný obstarávateľ odôvodňuje nerozdelenie predmetu zákazky z dôvodov neúčelnosti a zo samotného charakteru obstarávaného tovaru, pričom ide o špecifický regulovaný trh viazaný licenciou.

#### Nerozdelením zákazky na časti verejný obstarávateľ neobmedzuje účasť vo verejnom obstarávaní malým a stredným podnikom, ktoré sú spôsobilé túto zákazku realizovať.

#### Uchádzačom sa nepovoľuje predložiť variantné riešenia vo vzťahu k požadovanému predmetu zákazky.

#### Ak súčasťou ponuky bude aj variantné riešenie, nebude takéto variantné riešenie zaradené do vyhodnotenia a bude sa naň hľadieť, akoby nebolo predložené.

#### Predpokladaná hodnota zákazky

#### Verejný obstarávateľ určil predpokladanú hodnotu zákazky vo výške 471 390,71 EUR bez DPH.

#### Zdroj finančných prostriedkov

#### Predmet zákazky bude financovaný z rozpočtových prostriedkov verejného obstarávateľa. Vlastná platba bude realizovaná formou bezhotovostného platobného styku prosterdníctvom finančného odboru verejného obstarávateľa na základe vystavenej faktúry.

#### Splatnosť faktúr bude stanovená v súlade s pravidlami obsiahnutými v zákone č. 513/1991 Zb. Obchodný zákonník v znení neskorších predpisov.

#### Predmet zákazky bude uhrádzaný za podmienok uvedených v Zmluve o združenej dodávke elektriny, ktorá tvorí prílohu č.1 k časti B.3 „Obchodné podmienky dodania predmetu zákazky“.

#### Typ zmluvy

#### Verejný obstarávateľ uzatvorí s úspešným uchádzačom Zmluvu o združenej dodávke elektriny (ďalej aj ako „zmluva“).

#### Zmluva sa uzatvára na dobu určitú a to od 16.02.2022 od 00:00 hod. do 31.12.2022 do 24:00 hod.

#### Právne vzťahy vyžadované od skupiny dodávateľov, s ktorou sa uzatvorí zmluva: Za účelom zabezpečenia riadneho plnenia zmluvy verejný obstarávateľ bude od hospodárskeho subjektu, ktorý bude skupinou dodávateľov v zmysle § 37 zákona o verejnom obstarávaní, pred uzavretím zmluvy požadovať, aby členovia tejto skupiny dodávateľov vytvorili medzi sebou právny vzťah, napr. podľa § 829 a nasl. zákona č. 40/1964 Zb. Občiansky zákonník v platnom znení – zmluva o združení, resp. obdobný právny vzťah, z ktorého obsahu musí vyplývať, že členovia skupiny dodávateľov, teda subjekty na strane dodávateľa, zodpovedajú za plnenie záväzkov vyplývajúcich z rámcovej dohody voči verejnému obstarávateľovi spoločne a nerozdielne. Musí byť tiež zrejmé, ktorý člen skupiny dodávateľov je oprávnený za skupinu dodávateľov konať. Skupina dodávateľov je povinná určiť jedného z členov skupiny dodávateľov pre účely komunikácie s verejným obstarávateľom počas verejného obstarávania a počas plnenia zmluvy. Originál alebo úradne overenú kópiu tejto zmluvy, resp. dokumentácie preukazujúcej vytvorenie právnych vzťahov medzi členmi skupiny dodávateľov, musí hospodársky subjekt poskytnúť verejnému obstarávateľovi najneskôr k momentu uzatvorenia zmluvy.

#### Miesto poskytovania predmetu zákazky

7.1. Miesto poskytovania predmetu zákazky:

Dve odberné miesta verejného obstarávateľa v Bratislave: Hlboká cesta č. 2 a Pražská č. 1.

#### Druh zákazky

8.1. Zákazka na dodanie tovaru podľa ustanovenia § 3 ods. 2 zákona o verejnom obstarávaní.

#### Lehota viazanosti ponuky

#### Uchádzač je svojou ponukou viazaný od uplynutia lehoty na predkladanie ponúk až do uplynutia lehoty viazanosti ponúk stanovenej verejným obstarávateľom do 31.03.2022.

#### Verejný obstarávateľ si vyhradzuje právo po uplynutí lehoty viazanosti ponúk požiadať uchádzačov o informáciu ohľadom platnosti nimi predloženej ponuky.

### **Časť II. Komunikácia a vysvetľovanie**

#### Komunikácia medzi verejným obstarávateľom a uchádzačmi alebo záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.Verejný obstarávateľ umožňuje záujemcom/uchádzačom komunikovať s verejným obstarávateľom v českom jazyku.

#### Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

#### JOSEPHINE je na účely tohto verejného obstarávania softvér na elektronizáciu zadávania zákaziek postupmi podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.

#### Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

#### Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

#### Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily (zadaný/é pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

#### Ak je odosielateľom zásielky záujemca resp. uchádzač, tak po prihlásení do systému a k predmetnej zákazke môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

#### Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

#### Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

#### Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 písm. b) zákona o verejnom obstarávaní.

#### Vysvetľovanie a doplnenie súťažných podkladov

#### Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa pravidiel komunikácie uvedených v bode 10.

#### Za dostatočne vopred doručenú žiadosť záujemcu o vysvetlenie sa považuje žiadosť doručená prostredníctvom komunikačného rozhrania systému JOSEPHINE v odporúčanej lehote do 04.01. 2022 do 15:00 hod.

#### Odpoveď na žiadosť o vysvetlenie údajov zo strany ktoréhokoľvek záujemcu verejný obstarávateľ oznámi bezodkladne všetkým záujemcom, najneskôr však šesť dní pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

#### Obhliadka miesta poskytovania predmetu zákazky

* 1. Obhliadka sa vzhľadom na predmet zákazky neuskutoční.

### 

### **Časť III. Príprava ponuky**

**13. Príprava ponuky (obsah ponuky)**

13.1. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

#### 13.1.1. V ponuke uchádzač predloží:

1. **súpis dokladov, dokumentov a potvrdení** s uvedením počtu listov a príloh ponuky (obsah ponuky); súpis bude podpísaný štatutárnym/mi zástupcom/mi uchádzača (s uvedením jeho mena, priezviska a funkcie, dátumom podpísania ponuky, odtlačkom pečiatky uchádzača) oprávneným/mi konať v záväzkových vzťahoch (prípadne štatutárnymi zástupcami uchádzača, ktorí sú oprávnení konať v mene uchádzača v záväzkových vzťahoch navonok v závislosti od úpravy konania menom spoločnosti vo výpise v Obchodnom registri alebo inom obdobnom registri);
2. **identifikačné údaje uchádzača** (v prípade skupiny dodávateľov za každého člena skupiny): obchodný názov, sídlo alebo miesto podnikania, meno, priezvisko a funkcia štatutárneho zástupcu (štatutárnych zástupcov) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, číslo faxu, e-mail, internetová adresa;
3. **doklady, ktorými uchádzač preukazuje splnenie podmienok účasti** uvedených v oznámení o vyhlásení verejného obstarávania alebo Jednotný európsky dokument, ktorým predbežne nahradí doklady na preukázanie splnenia podmienok účasti podľa § 39 zákona o verejnom obstarávaní (informácie a pokyny na vyplnenie tohto formulára sú zverejnené na webovom sídle Úradu pre verejné obstarávanie) <https://www.uvo.gov.sk/jednotny-europsky-dokument-pre-verejne-obstaravanie-602.html>;
4. **doklad podľa časti B.1 súťažných podkladov, ktorým preukazuje splnenie požiadavky na predmet zákazky -** platné povolenie na podnikanie v energetike, ktoré uchádzača oprávňuje podnikať v oblasti elektriny na území SR v súlade so zákonom č. 251/2012 o energetike a o zmene a doplnení niektorých zákonov v znení neskorších predpisov
5. **vyplnené čestné vyhlásenie o súhlase a akceptovaní záväzného návrhu Zmluvy o združenej dodávke elektriny** podľa prílohy č. 2k časti B.3 „Obchodné podmienky realizácie predmetu zákazky“ súťažných podkladov, podpísané štatutárnym/mi zástupcom/mi uchádzača oprávneným/mi konať v mene uchádzača v záväzkových vzťahoch navonok (prípadne všetkými štatutárnymi zástupcami uchádzača, ktorí sú oprávnení konať v mene uchádzača v záväzkových vzťahoch navonok), v závislosti od úpravy konania menom spoločnosti vo výpise v Obchodnom registri alebo inom obdobnom registri;
6. **vyplnené** „**Vyhlásenie o súhlase s podmienkami súťaže a predstavenie skupiny dodávateľov**“ podľa vzoru uvedeného v prílohe č. 1 tejto časti súťažných podkladov; v prípade skupiny dodávateľov treba uviesť plnú moc pre jedného člena skupiny, ktorý bude oprávnený prijímať pokyny za všetkých a konať v mene všetkých ostatných členov skupiny v tomto verejnom obstarávaní;
7. **doklad preukazujúci zloženie zábezpeky** podľa časti A.3 „Zábezpeka“, podľa podmienok vydávania záručných listín, poskytovania plnenia bankami, resp. poisťovňami. Ak banka, resp. poisťovňa vydáva záručnú listinu, resp. poistnú listinu **zaručenou elektronickou formou**, postačuje predloženie tohto elektronického dokumentu do systému JOSEPHINE, ak banka resp. poisťovňa vyžaduje na poskytnutie plnenia **predloženie (listinného) originálu záručnej listiny/poistnej listiny**, uchádzač predloží originál takejto listiny **v lehote na predkladanie ponúk** osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1 týchto súťažných podkladov. Uchádzač vloží tento originál bankovej záruky alebo originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: *„Elektrina 2022“.*
8. **vyplnený návrh na plnenie kritérií na vyhodnotenie ponúk podľa prílohy č. 1 k časti A.2 „Kritériá na vyhodnotenie ponúk“,** podpísaný uchádzačom, a to jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch;
9. ak uchádzač nevypracoval ponuku sám, **uvedie v ponuke osobu**, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.

#### Vyhotovenie ponuky

* 1. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
  2. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „*Elektrina 2022“.*
  3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
  4. Doklady a dokumenty vyhotovené uchádzačom musia byť podpísané uchádzačom alebo osobou oprávnenou konať za uchádzača, v prípade skupiny dodávateľov musia byť podpísané každým členom skupiny dodávateľov alebo osobou oprávnenou konať za každého člena skupiny dodávateľov. Doklady vystavené iným subjektom alebo úradom uchádzač podpisovať nemusí.
  5. V predloženej ponuke prostredníctvom systému JOSEPHINE musia byť pripojené požadované doklady tak, ako je uvedené v týchto súťažných podkladoch a **vyplnenie elektronického formulára, ktorý zodpovedá návrhu na plnenie kritérií** uvedenom v súťažných podkladoch. Ak ponuka obsahuje dôverné informácie, uchádzač ich v ponuke viditeľne označí.
  6. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originály dokladov alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky.

Uvedená forma predloženia dokladov sa týka aj dokumentov na preukázanie splnenia požiadaviek na predmet zákazky ako aj ostatných dokladov a dokumentov tvoriacich ponuku. (t. j. všetky dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa predkladajú naskenované, napr. vo formáte.pdf.)

* 1. V prípade, že sú doklady, ktorými uchádzač preukazuje splnenie podmienok účasti alebo požiadaviek na predmet zákazky vydávané orgánom verejnej správy (alebo inou povinnou inštitúciou) priamo v digitálnej podobe, uchádzač vloží do systému tento digitálny doklad (vrátane jeho úradného prekladu, ak je to podľa iných ustanovení týchto súťažných podkladov potrebné).
  2. Uchádzačom navrhovaná cena za 1 MWh silovej elektrickej energie bez spotrebnej dane z elektriny a bez DPH uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez spotrebnej dane z elektriny a bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
  3. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
  4. Ponuka uchádzača predložená po uplynutí lehoty na predkladanie ponúk sa elektronicky neotvorí.
  5. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
  6. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

#### Jazyk ponuky

* 1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku (slovenský jazyk). Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

#### Mena a ceny uvádzané v ponuke

* 1. Uchádzačom navrhovaná cena za 1 MWh silovej elektrickej energie bez spotrebnej dane z elektriny a bez DPH uvedená v ponuke uchádzača musí byť vyjadrená v EUR. Cena predmetu zákazky bude zaokrúhlená matematicky, na 2 desatinné miesta.
  2. Cena za 1 MWh silovej elektrickej energie bez spotrebnej dane z elektriny a bez DPH bude spracovaná podľa časti B.2 „Spôsob určenia ceny“.
  3. Cena za 1 MWh silovej elektrickej energie bez spotrebnej dane z elektriny a bez DPH navrhnutá v ponuke bude podkladom pre počiatočné ceny v elektronickej aukcii (t.j. aukčné prvky).

#### Zábezpeka ponuky

* 1. Zábezpeka ponuky bola verejným obstarávateľom stanovená vo výške 3 000 eur (slovom tritisíc eur).
  2. Podmienky zloženia a podmienky uvoľnenia a vrátenia zábezpeky sú uvedené v časti A.3 „Zábezpeka“.
  3. Spôsob zloženia zábezpeky si vyberie uchádzač v zmysle podmienok uvedených v časti A.3 „Zábezpeka“.
  4. Zábezpeka prepadne v prospech verejného obstarávateľa, ak uchádzač v lehote viazanosti ponúk

a) odstúpi od svojej ponuky,

b) neposkytne súčinnosť alebo odmietne uzavrieť zmluvu podľa § 56 ods. 8 až 15 zákona o verejnom obstarávaní.

#### Náklady na ponuku

* 1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi a bez ohľadu na výsledok verejného obstarávania.

### **Časť IV. Predkladanie ponuky**

#### Predloženie ponuky

* 1. Ponuky musia byť doručené v lehote na predkladanie ponúk, t.j. do **18.01.2022 do 09:00:00 hod**.

Uchádzač predloží svoju ponuku **v elektronickej podobe** do systému JOSEPHINE, umiestnenom na webovej adrese: <https://josephine.proebiz.com/sk/tender/16514/summary>.

Doručenie ponuky je zaznamenávané s presnosťou na sekundy, preto je potrebné predložiť ponuku **v dostatočnom časovom predstihu**. Ak uchádzač predloží ponuku čo i len o sekundu neskôr, systém vyhodnotí ponuku ako nepredloženú v lehote na predkladanie ponúk.

* 1. Ponuky sa budú predkladať elektronicky v zmysle § 49 ods. 1 písm. a) zákona o verejnom obstarávaní prostredníctvom systému JOSEPHINE, umiestnenom na webovej adrese <https://josephine.proebiz.com/sk/tender/16514/summary>. Na ponuky predložené iným spôsobom (v listinnej podobe) sa nebude prihliadať.

#### Autentifikácia uchádzača

* 1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
  2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

1. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
2. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
3. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
4. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
5. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. **Lehota na tento úkon sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky.** O odoslaní listovej zásielky je uchádzač informovaný e-mailom.
   1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

#### Lehota na predkladanie ponuky

* 1. **Lehota na predkladanie ponúk je stanovená na deň: 18.01. 2022 o 09:00:00 hod.**

#### Zmena a odvolanie ponuky

* 1. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

### **Časť V. Otváranie a vyhodnotenie ponúk**

#### Otváranie ponúk

* 1. Otváranie ponúk sa uskutoční elektronicky dňa **18.01. 2022 o 10:00:00 hod.**. V súlade s § 54 ods. 3 zákona o verejnom obstarávaní bude vzhľadom na použitie elektronickej aukcie otváranie ponúk neverejné, údaje z otvárania ponúk sa nezverejňujú a uchádzačom verejný obstarávateľ neposiela zápisnicu z otvárania ponúk.

#### Vyhodnotenie ponúk

* 1. Vyhodnotenie ponúk je neverejné. Ponuky budú vyhodnocované z hľadiska splnenia požiadaviek na predmet zákazky v súlade s § 53 zákona o verejnom obstarávaní.
  2. Komisia posúdi zloženie zábezpeky. Verejný obstarávateľ vylúči ponuku, ak uchádzač nezložil zábezpeku podľa podmienok určených v súťažných podkladoch.
  3. Komisia v prípade pochybností overí správnosť informácií a dôkazov, ktoré poskytli uchádzači.
  4. V prípade nezrovnalosti alebo nejasnosti v informáciách alebo dôkazoch, ktoré uchádzač poskytol, požiada komisia o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k  jej zmene. Za zmenu ponuky sa nepovažuje odstránenie zrejmých chýb v písaní a počítaní.
  5. Zodpovednosť za údaje uvedené v ponuke nesie uchádzač.
  6. V prípade potreby vysvetlenia mimoriadne nízkej ponuky bude verejný obstarávateľ postupovať podľa § 53 ods. 2 až 4 a ods. 6 zákona o verejnom obstarávaní.
  7. Uchádzač, ktorého ponuka bude vylúčená, bude upovedomený o vylúčení jeho ponuky s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.

#### Vyhodnotenie splnenia podmienok účasti

* 1. Komisia vykoná vyhodnotenie splnenia podmienok účasti podľa § 40 zákona o verejnom obstarávaní v súlade s oznámením o vyhlásení verejného obstarávania
  2. Vyhodnotenie splnenia podmienok účasti uchádzačov bude založené na posúdení splnenia:
* podmienok účasti vo verejnom obstarávaní týkajúcich sa osobného postavenia,
  1. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti vo verejnom obstarávaní, ktoré sa týkajú osobného postavenia, za každého člena skupiny osobitne (splnenie podmienky účasti podľa § 32 ods. 1 písm. e) zákona o verejnom obstarávaní preukazuje člen skupiny len vo vzťahu k tej časti predmetu zákazky, ktorú má zabezpečiť),
  2. V prípade potreby vysvetlenia alebo doplnenia predložených dokladov bude verejný obstarávateľ postupovať podľa ustanovení § 40 ods. 4 zákona o verejnom obstarávaní.
  3. V prípade, ak by komisia skonštatovala, že uchádzač nesplnil stanovené podmienky účasti, verejný obstarávateľ bezodkladne písomne upovedomí uchádzača o tom, že bol z verejného obstarávania vylúčený s uvedením dôvodu vylúčenia a lehoty, v ktorej môže doručiť námietky podľa § 170 ods. 3 písm. d) zákona o verejnom obstarávaní.
  4. Uchádzač môže v zmysle § 39 zákona o verejnom obstarávaní nahradiť doklady jednotným európskym dokumentom, v takomto prípade súčasťou jeho ponuky bude vyplnený jednotný elektronický dokument. Verejný obstarávateľ za účelom zabezpečenia riadneho priebehu verejného obstarávania môže kedykoľvek v jeho priebehu písomne požiadať uchádzača o predloženie dokladu alebo dokladov nahradených JED-om. Uchádzač doručí doklady verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu. Verejný obstarávateľ upozorňuje uchádzačov/záujemcov, že do časti I JEDu je potrebné uviesť informácie týkajúce sa postupu a identifikácie verejného obstarávateľa. Informácie a pokyny na vyplnenie elektronickej verzie JED-u vo formáte .xml sú zverejnené na webovom sídle Úradu pre verejné obstarávanie na adrese <https://www.uvo.gov.sk/jednotny-europsky-dokument-pre-verejne-obstaravanie-602.html>.

1. **Podmienky elektronickej aukcie**

**Všeobecné informácie**

* 1. Elektronická aukcia (ďalej len „eAukcia“) je na účely tohto verejného obstarávania opakujúci sa proces, ktorý využíva elektronické zariadenia na predkladanie nových cien upravených smerom nadol.
  2. Účelom eAukcie je zostavenie poradia ponúk automatizovaným vyhodnotením po úvodnom vyhodnotení ponúk.
  3. Vyhlasovateľ eAukcie (ďalej len „vyhlasovateľ“) je Ministerstvo zahraničných vecí a európskych záležitostí SR, bližšie špecifikovaný ako verejný obstarávateľ v týchto súťažných podkladoch.
  4. Predmet eAukcie je rovnaký ako predmet zákazky špecifikovaný v týchto súťažných podkladoch.
  5. Administrátor vyhlasovateľa je osoba, ktorá v rámci eAukcie vyzýva uchádzačov na predkladanie nových cien upravených smerom nadol.
  6. Elektronická aukčná sieň (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.
  7. eAukcia bude relizovaná prostredníctvom aukčného portálu PROEBIZ TENDERBOX a uskutoční sa v dvoch kolách – Prípravné kolo a Aukčné kolo.
  8. Prípravné kolo je časť postupu, v ktorom sa po sprístupnení eAukčnej siene uchádzači oboznámia s eAukčným prostredím pred zahájením Aukčného kola (elektronickej aukcie).
  9. Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do eAukcie a ich vyhodnocovanie v limitovanom čase.

**Priebeh**

* 1. Názov eAukcie je: „Dodávka elektriny 2022“.
  2. Ponuky uchádzačov budú vyhodnocované na základe najnižšej ponukovej ceny za 1 MWh silovej elektrickej energie v EUR bez spotrebnej dane z elektriny a bez DPH (kritérium na vyhodnotenie ponúk), zaokrúhlenej matematicky, na 2 desatinné miesta.
  3. V rámci úvodného úplného vyhodnotenia ponúk podľa stanoveného kritéria na vyhodnotenie ponúk vyhlasovateľ určí poradie uchádzačov porovnaním výšky navrhnutých ponukových cien za dodanie predmetu zákazky uvedených v ponukách uchádzačov. Po určení poradia na základe elektronicky predložených ponúk, vyhlasovateľ vyzve elektronickými prostriedkami súčasne všetkých uchádzačov, ktorých ponuky spĺňajú určené požiadavky na účasť v eAukcii, na predloženie nových cien v eAukcii. Vo Výzve na účasť v elektronickej aukcii (ďalej len „Výzva“) vyhlasovateľ uvedie podrobné informácie týkajúce sa eAukcie v zmysle § 54 ods. 7 zákona o verejnom obstarávaní. Výzva bude elektronicky zaslaná zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním Aukčného kola.
  4. Uchádzačom, ktorí budú vyzvaní na účasť v eAukcii, bude v Prípravnom kole a v čase uvedenom vo Výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, elektronicky predloženými ponukami. Každý uchádzač do začiatku Aukčného kola bude vidieť iba svoju ponuku a až do začiatku Aukčného kola ju nemôže meniť. Všetky informácie o prihlásení a priebehu budú uvedené vo Výzve.
  5. Aukčné kolo sa začne a skončí v termínoch  uvedených vo Výzve. Na začiatku Aukčného kola a v priebehu Aukčného kola budú všetkým uchádzačom zobrazené:

- jeho ponuková cena v EUR, tzn. cena za 1 MWh silovej elektrickej energie bez spotrebnej dane z elektriny a bez DPH,

- najnižšia ponuková cena v EUR, tzn. najnižšia cena za 1 MWh silovej elektrickej energie bez spotrebnej dane z elektriny a bez DPH,

- jeho priebežné umiestnenie (poradie).

* 1. Predmetom úpravy v eAukcii budú prvky, ktorých hodnoty sú predmetom ponuky uchádzača v eAukcii, teda cena za 1MWh silovej elektrickej energie bez spotrebnej dane z elektriny a bez DPH, pričom uchádzači budú upravovať ceny smerom nadol (znižovať cenu).
  2. Vyhlasovateľ upozorňuje, že systém neumožní dorovnať najnižšiu cenu (t.j. nie je možné dorovnať ponuku uchádzača na priebežnom 1. mieste), ani ponuku uchádzača na druhom a ďalších miestach v poradí. V prípade, ak by sa po určení poradia na základe elektronicky predložených ponúk v lehote na predkladanie ponúk (bod 19.1.) umiestnili na niektorom z miest poradia viacerí uchádzači, oznámi to verejný obstarávateľ týmto uchádzačom pred zahájením Aukčného kola.
  3. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.
  4. Minimálny krok zníženia ceny uchádzača je **0,3 %** z aktuálnej ponukovej ceny daného uchádzača ( z jeho ceny za 1 MWh silovej elektrickej energie bez spotrebnej dane z elektriny a bez DPH).
  5. Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 30%. Upozornenie pri znížení ceny sa viaže k aktuálnej cene za 1 MWh silovej elektrickej energie bez spotrebnej dane z elektriny a bez DPH daného uchádzača.
  6. Aukčné kolo bude ukončené, ak nedôjde k jeho predlžovaniu, uplynutím časového limitu 20 minút.
  7. Koniec eAukcie sa predĺži v prípade predloženia novej ceny za 1 MWh silovej elektrickej energie bez spotrebnej dane z elektriny a bez DPH (teda pri akejkoľvek úspešnej zmene ceny ktorýmkoľvek z uchádzačov) v posledných dvoch minútach trvania eAukcie vždy o ďalšie dve minúty (tzn. k času, kedy došlo k úspešnej zmene ceny, sa pridajú celé 2 minúty). Počet predĺžení nie je limitovaný. Po ukončení eAukcie už nebude možné upravovať ceny.
  8. Výsledkom eAukcie bude zostavenie objektívneho poradia ponúk podľa najnižšej ponukovej ceny za predmet zákazky (ceny za 1 MWh silovej elektrickej energie bez spotrebnej dane z elektriny a bez DPH) automatizovaným vyhodnotením.
  9. Technické požiadavky na prístup do eAukcie: počítač uchádzača musí byť pripojený k Internetu. Na bezproblémovú účasť v eAukcii je nutné používať jeden z podporovaných internetových prehliadačov:

- Microsoft Internet Explorer od verzie 11.0 a vyššie,

- Mozilla Firefox od verzie 13.0 a vyššie,

- Google Chrome,

- Microsoft Edge.

* 1. Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači zapnuté cookies a javaskripty.
  2. Podrobnejšie informácie o procese eAukcie budú uvedené vo Výzve.
  3. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ odporúča uchádzačom mať pripravený náhradný zdroj elektrickej energie, prípadne mobilný Internet (napr. notebook s mobilným Internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.
  4. Po skončení e-aukcie verejný obstarávateľ vyhodnotí poradie ponúk v súlade s výsledkami eAukcie.
  5. V prípade, ak úspešný uchádzač podľa výsledku eAukcie odstúpi od svojej ponuky v lehote viazanosti ponúk, komisia na vyhodnotenie ponúk novým vyhodnotením zostávajúcich ponúk na základe výsledkov uskutočnenej eAaukcie identifikuje úspešného uchádzača.

### **Časť VI. Dôvernosť vo verejnom obstarávaní**

#### Dôvernosť procesu verejného obstarávania

27.1 Verejný obstarávateľ je podľa § 22 zákona o verejnom obstarávaní povinný zachovávať mlčanlivosť o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti považuje za dôverné. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory. Týmto nie sú dotknuté ustanovenia zákona o verejnom obstarávaní, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.

### 

### **Časť VII. Prijatie ponuky a aplikácia zákona o verejnom obstarávaní**

#### Uzavretie zmluvy

* 1. Verejný obstarávateľ uzavrie s úspešným uchádzačom zmluvu. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
  2. Verejný obstarávateľ uzavrie zmluvu s úspešným uchádzačom v súlade s § 56 zákona o verejnom obstarávaní.
  3. Verejný obstarávateľ požaduje od úspešného uchádzača v rámci súčinnosti potrebnej na uzatvorenie zmluvy predložiť najneskôr k momentu podpisu zmluvy identifikačné údaje o všetkých známych subdodávateľoch s uvedením percentuálneho podielu z hodnoty plnenia uvedenej v ponuke, ktorú zadá týmto subdodávateľom, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
  4. Verejný obstarávateľ nesmie uzatvoriť v súlade s § 11 zákona o verejnom obstarávaní zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

#### Zrušenie verejného obstarávania

* 1. Verejný obstarávateľ môže zrušiť použitý postup zadávania zákazky na základe dôvodov určených v § 57 zákona o verejnom obstarávaní.
  2. Verejný obstarávateľ bezodkladne upovedomí uchádzačov o zrušení použitého postupu verejného obstarávania s uvedením dôvodu zrušenia a oznámi postup, ktorý použije pri zadávaní zákazky na pôvodný predmet zákazky.

#### Aplikácia zákona o verejnom obstarávaní

* 1. Skutočnosti neupravené v týchto súťažných podkladoch sa spravujú príslušnými ustanoveniami zákona o verejnom obstarávaní.

**Príloha č. 1 k časti A.1**

**Uchádzač : ...............................................................................................................**

**vyhlásenie o súhlase s podmienkami súťaže a predstavenie skupiny dodávateľov**

1. Vyhlasujeme, že súhlasíme s podmienkami verejného obstarávania na predmet zákazky***, „Dodávka elektriny 2022“***, ktoré určil verejný obstarávateľ v súťažných podkladoch.
2. Vyhlasujeme, že všetky predložené doklady a údaje uvedené v ponuke sú pravdivé a úplné.
3. Vyhlasujeme, že dávame písomný súhlas k tomu, aby kópia našej ponuky bola zverejnená v profile verejného obstarávateľa v súlade s § 64 ods. 1 písm. b) zákona o verejnom obstarávaní.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*

***Iba pre skupinu dodávateľov:***

1. Vyhlasujeme ako skupina dodávateľov, zložená z členov skupiny ............... *(uviesť pre všetkých členov skupiny: obchodné meno, sídlo/miesto podnikania, meno, priezvisko a funkciu osoby/osôb oprávnených konať za člena skupiny)*, že v prípade prijatia našej ponuky vytvoríme pred uzatvorením zmluvy na dodanie predmetu zákazky, z dôvodu riadneho plnenia zmluvy, právnu formu v súlade so všeobecne záväznými právnymi predpismi.
2. Vyhlasujeme ako skupina dodávateľov, že budeme ručiť spoločne a nerozdielne za záväzky skupiny dodávateľov vyplývajúce z rámcovej dohody na uskutočnenie predmetu zákazky.
3. Skupina dodávateľov udeľuje splnomocnenie

................................................................. ,

*(obchodné meno, sídlo alebo miesto podnikania jedného z členov skupiny dodávateľov)*

na základe ktorého je člen skupiny dodávateľov oprávnený komunikovať, prijímať pokyny a konať za skupinu dodávateľov vo veciach týkajúcich sa verejného obstarávania na predmet zákazky  ***„Dodávka elektriny 2022***“.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).*

### **A.2 Kritériá na vyhodnotenie ponúk**

1. Vyhodnocovanie ponúk komisiou je neverejné. Ponuky uchádzačov sa budú vyhodnocovať na základe kritéria „najnižšia cena“ v súlade s § 44 ods. 3 písm. c) zákona o verejnom obstarávaní.
2. Kritériá na hodnotenie ponúk a spôsob hodnotenia:

Jediným kritériom na vyhodnotenie ponúk je najnižšia cena za 1 MWh silovej elektrickej energie bez spotrebnej dane z elektriny a bez DPH.

**Kritériom na vyhodnotenie ponúk nie je cena za prenos elektriny, distribúciu elektriny a ostatné služby spojené s dodávkou elektriny**, ktoré sú rovnaké pre všetkých dodávateľov elektrickej energie. Kritériom na vyhodnotenie ponúk nie je ani spotrebná daň z elektriny a DPH.

Vyššie uvedené zložky konečnej ceny budú úspešnému uchádzačovi (vrátane DPH, ak úspešný uchádzač vyhlási, že počas plnenia zmluvy budú platiteľom DPH) uhrádzané v súlade s platnou právnou úpravou.

Hodnotenie ponúk uchádzačov je dané pridelením príslušného poradia jednotlivým ponukám (ide o ponuky uchádzačov spĺňajúcich podmienky účasti stanovené v oznámení o vyhlásení verejného obstarávania a požiadavky na predmet zákazky stanovené v týchto súťažných podkladoch) podľa návrhov uchádzačov na plnenie kritéria na vyhodnotenie ponúk. Podľa výšky navrhnutých ponukových cien (1 MWh silovej elektrickej energie bez spotrebnej dane z elektriny, bez DPH, bez ceny za prenos elektriny, distribúciu elektriny a ostatné služby spojené s dodávkou elektriny) uvedených v jednotlivých ponukách uchádzačov sa určí poradie uchádzačov (od najnižšej ceny po najvyššiu).

Uchádzači predkladajú svoje návrhy na plnenie kritéria upravené na maximálne 2 desatinné miesta.

Verejný obstarávateľ upozorňuje, že v prípade, ak sa úspešný uchádzač, ktorý vo formulári „Návrh na plnenie kritéria“ uviedol, že po uzavretí Zmluvy nebude platiteľom DPH, stane po predložení ponuky alebo po uzavretí Zmluvy platiteľom DPH, nemá nárok na zvýšenie ceny o hodnotu DPH.

Uchádzač so sídlom mimo územia Slovenskej republiky, ktorý je platiteľom DPH, uvedie cenu bez DPH a verejný obstarávateľ k nej pripočíta aktuálnu výšku DPH stanovenú v súlade s právnym poriadkom SR, aj keď uchádzač nebude verejnému obstarávateľovi DPH v súlade s komunitárnym právom fakturovať.

1. Uchádzač uvedie svoj návrh na plnenie kritéria na vyhodnotenie ponúk vyplnením prílohy k tejto časti súťažných podkladov **(uchádzač vyplní, podpíše a predloží formulár „Návrh na plnenie kritéria“)** a vyplnením elektronického formulára k zákazke v systéme JOSEPHINA. **V prípade, ak uchádzač predloží rozdielne ceny vo vyplnenom elektronickom formulári k zákazke a vo vyplnenom formulári „Návrh na plnenie kritéria“ stanovuje verejný obstarávateľ pravidlo, že rozhodujúce budú ceny uvedené vo vyplnenom elektronickom formulári, pričom takýto uchádzač nebude požiadaný o vysvetlenie ponuky.**
2. **Úspešným uchádzačom sa stane uchádzač, ktorý v elektronickej aukcii ponúkne verejnému obstarávateľovi najnižšiu cenu za 1 MWh silovej elektrickej energie bez spotrebnej dane z elektriny a** **bez DPH spĺňa podmienky účasti a požiadavky na predmet zákazky a nebude zo zadávania zákazky vylúčený alebo jeho ponuka nebude zo zadávania zákazky vylúčená na základe niektorého z dôvodov stanovených zákonom o verejnom obstarávaní.**

### **Príloha č. 1 k časti A.2**

**Návrh na plnenie kritéria**

Obchodné meno uchádzača ......................................................................................

Sídlo alebo miesto podnikania uchádzača ......................................................................................

|  |  |
| --- | --- |
| **NÁVRH NA PLNENIE KRITÉRIA** | |
| ***Silová elektrická energia*** | ***(EUR)*** |
| Cena za 1 MWh silovej elektrickej energie bez spotrebnej dane z elektriny, bez DPH + |  |

Uchádzač vyhlasuje, že \*JE/NIE JE platiteľom DPH.

+ cena za prenos elektriny, distribúciu elektriny a ostatné služby spojené s dodávkou elektriny nie sú súčasťou ponukovej ceny

*V ……………….…….. dňa ....................*  *.......................................................*

*[uviesť miesto a dátum podpisu] [uviesť meno, priezvisko a funkciu*

*oprávnenej osoby uchádzača]*

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk*
* *podpis uchádzača alebo osoby oprávnenej konať za uchádzača (v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).*
* *Uchádzač zaokrúhli svoje návrhy v zmysle matematických pravidiel na dve desatinné miesta.*

*\* vybrať jednu z možností*

**A.3 - Zábezpeka**

1. Zábezpeka ponúk sa vyžaduje.
2. Zábezpeka je stanovená vo výške **3 000 EUR** (slovom tritisíc eur).
3. Spôsob zloženia zábezpeky:
4. zložením finančných prostriedkov uchádzačom na bankový účet verejného obstarávateľa
5. poskytnutím bankovej záruky za uchádzača v prospech verejného obstarávateľa
6. poskytnutím poistenia záruky za uchádzača.

Spôsob zloženia zábezpeky si vyberie uchádzač podľa bodov 4.1., 4.2. alebo 4.3. tejto časti súťažných podkladov.

1. Spôsob zloženia zábezpeky:
   1. **Zloženie finančných prostriedkov uchádzačom na bankový účet verejného obstarávateľa:**
      1. Finančné prostriedky musia byť zložené na účet verejného obstarávateľa vedený v Štátnej pokladnici Bratislava:

Pre uchádzačov, ktorí realizujú platbu cez Európsky platobný systém (SEPA úhrada):

Názov banky: Štátna pokladnica, Radlinského 32, 810 05 Bratislava

Číslo účtu príjemcu (IBAN): SK29 8180 0000 0070 0007 3623

BIC/SWIFT: SPSRSKBAXXX

Kód krajiny: SK

Konštantný symbol: 0308

Variabilný symbol: 112021

Špecifický symbol: IČO uchádzača

Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021

Účel platby: obchodné meno uchádzača, Zábezpeka ,,**Dodávka elektriny 2022**“

Pre uchádzačov, ktorí realizujú cezhraničný prevod, ktorý nespĺňa podmienky SEPA úhrady:

Názov sprostredkujúcej banky: Všeobecná úverová banka, a.s., Mlynské Nivy 1, 829 90 Bratislava

Číslo účtu príjemcu (IBAN): SK29 8180 0000 0070 0007 3623

BIC/SWIFT: SUBASKBX

Konštantný symbol: 0308

Variabilný symbol: 112021

Špecifický symbol: IČO uchádzača

Názov účtu: BÚ depozitný neúr. MZVEZ SR

Príjemca: Ministerstvo zahraničných vecí a európskych záležitostí SR, Hlboká cesta 2, 833 36 Bratislava 37, IČO: 00699021

Účel platby: obchodné meno uchádzača, zábezpeka „**Dodávka elektriny 2022**“

* + 1. Finančné prostriedky musia byť pripísané na účte verejného obstarávateľa v lehote na predkladanie ponúk. Doba platnosti zábezpeky spôsobom zloženia finančných prostriedkov na účet verejného obstarávateľa trvá až do uplynutia lehoty viazanosti ponúk.
    2. Ak finančné prostriedky nebudú zložené na účte verejného obstarávateľa podľa bodu 4.1.1. a bodu 4.1.2. tejto časti súťažných podkladov, bude ponuka uchádzača z tohto verejného obstarávania vylúčená.
    3. Verejný obstarávateľ si vyhradzuje právo požiadať uchádzača o vysvetlenie ponuky a ak je to potrebné aj o predloženie dôkazov v prípade, ak nebude možné overiť, že uchádzač zložil zábezpeku podľa bodov 4.1.1 a 4.1.2.
  1. **Poskytnutie bankovej záruky za uchádzača:**
     1. Bankovou zárukou je banková záruka zriadená písomným vyhlásením banky, že uspokojí verejného obstarávateľa sumou uvedenou v časti A.3 - Zábezpeka bod 2, ak nastane skutočnosť uvedená v bode 4.5. Banková záruka musí byť zriadená v súlade s nasledujúcimi podmienkami:
        1. banková záruka je vystavená na prvú výzvu bez námietok,
        2. na plnenie z bankovej záruky sa nevyžaduje predchádzajúca výzva verejného obstarávateľa, aby uchádzač splnil svoj záväzok,
        3. banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou,
        4. banka zaplatí na účet verejného obstarávateľa pohľadávku verejného obstarávateľa krytú bankovou zárukou najneskôr do 15 dní po doručení výzvy verejného obstarávateľa na jej zaplatenie,
        5. plnenie záväzku banky z bankovej záruky verejnému obstarávateľovi nie je podmienené predložením akýchkoľvek dokumentov banke,
        6. banka nemôže uplatniť námietky, ktoré by bol oprávnený voči verejnému obstarávateľovi uplatniť uchádzač,
        7. banka je povinná plniť svoje povinnosti z bankovej záruky, keď ju o to písomne požiada verejný obstarávateľ,
        8. banková záruka musí byť zriadená najmenej do uplynutia lehoty viazanosti ponúk,
        9. ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vystavená zahraničnou bankou v inom ako slovenskom alebo českom jazyku, musí byť zároveň doložená úradným prekladom do slovenského jazyka; náklady úradného prekladu znáša uchádzač,
        10. banková záruka zanikne plnením banky z dôvodov uvedených v bode 4.5 vo výške záväzku z bankovej záruky, ktoré banka poskytla za uchádzača v prospech verejného obstarávateľa, alebo uplynutím doby, na ktorú je banková záruka zriadená podľa bodu 4.2.1.8.
     2. Záručná listina, v ktorej banka písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť súčasťou ponuky.
     3. Uchádzač predloží záručnú listinu podľa vydávania záručných listín, poskytovania plnenia bankami. Ak banka vydáva záručnú listinu zaručenou elektronickou formou, postačuje predloženie tohto elektronického dokumentu do systému JOSEPHINE, ak banka vyžaduje na poskytnutie plnenia predloženie (listinného) originálu záručnej listiny, uchádzač predloží originál takejto listiny v lehote na predkladanie ponúk osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1 týchto súťažných podkladov. Uchádzač vloží tento originál bankovej záruky alebo originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: „*Dodávka elektriny 2022*“.
     4. Ak záručná listina nebude súčasťou ponuky podľa bodu 4.2 tejto časti III súťažných podkladov, bude ponuka uchádzača z tohto verejného obstarávania vylúčená.
  2. **Poskytnutie poistenia záruky za uchádzača**
     1. V prípade, že uchádzač použije možnosť poskytnutia poistenia záruky je povinný predložiť doklad o poistení záruky podľa podmienok vydávania poistných listín, poskytovania plnenia poisťovňami. Ak poisťovňa vydáva poistnú listinu zaručenou elektronickou formou, postačuje predloženie tohto elektronického dokumentu do systému JOSEPHINE, ak poisťovňa vyžaduje na poskytnutie plnenia predloženie (listinného) originálu listiny poistnej záruky, uchádzač predloží originál takejto listiny v lehote na predkladanie ponúk osobne, prostredníctvom pošty alebo iného doručovateľa na adresu verejného obstarávateľa uvedenú v Časti I, bod 1 týchto súťažných podkladov. Uchádzač vloží originál poistenia záruky do samostatnej nepriehľadnej obálky, ktorá musí byť uzatvorená a označená heslom súťaže: „*Dodávka elektriny 2022*“.
     2. Ak listina poskytnutia poistenia záruky nebude súčasťou ponuky podľa bodu 4.3. bude ponuka uchádzača z tohto verejného obstarávania vylúčená.
     3. Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky, minimálne do skončenia lehoty viazanosti ponúk. Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v súťaži s názvom „Dodávka elektriny na rok 2022“, pričom v texte dokladu vystaveného poisťovňou musí byť súťaž nezameniteľne identifikovateľná napr. značkou oznámenia o vyhlásení verejného obstarávania. Poisťovňa predĺži platnosť poistenia záruky v prípade, že bola lehota viazanosti ponúk predĺžená. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky bezodkladne po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky verejnému obstarávateľovi.
     4. Poistenie záruky zanikne:

1. plnením poisťovne vo výške zábezpeky, ktoré poisťovňa poskytla za uchádzača v prospech verejného obstarávateľa,
2. odvolaním poistenia záruky uchádzača na základe písomného oznámenia (súhlasu verejného obstarávateľa) doručeného uchádzačovi,
3. uplynutím doby platnosti poistenia záruky, ak si verejný obstarávateľ do uplynutia riadnej alebo predĺženej doby platnosti (v prípade predĺženia lehoty viazanosti) neuplatnil svoje nároky voči poisťovni vyplývajúce z vystaveného dokladu.
   1. Podmienky uvoľnenia alebo vrátenia zábezpeky:
      1. Ak uchádzač zložil zábezpeku zložením finančných prostriedkov na účet verejného obstarávateľa podľa bodu 4.1. tejto časti súťažných podkladov, verejný obstarávateľ zábezpeku uvoľní najneskôr do 7 dní odo dňa:
         1. uplynutia lehoty viazanosti ponúk
         2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky,
         3. uzavretia zmluvy.
      2. Ak uchádzač zložil zábezpeku formou bankovej záruky podľa bodu 4.2. tejto časti súťažných podkladov alebo formou poistenia záruky podľa bodu 4.3. tejto časti súťažných podkladov verejný obstarávateľ ju uchádzačovi vráti podľa § 46 ods. 7 zákona o verejnom obstarávaní.
   2. Zábezpeka prepadne v prospech verejného obstarávateľa, ak uchádzač
4. odstúpi od svojej ponuky v lehote viazanosti ponúk,
5. neposkytne súčinnosť alebo odmietne uzavrieť zmluvu podľa § 56 ods. 8 až 15 zákona o verejnom obstarávaní.

**A.4 - Kontaktné údaje pracovníka zodpovedného za účasť uchádzača v elektronickej aukcii**

Za proces elektronickej aukcie uchádzača v rámci postupu zadávania zákazky na predmet „Dodávka elektriny 2022“ je zodpovedná nasledovná osoba:

Meno:

Priezvisko:

tel. číslo:

funkčná emailová adresa pre účely elektronickej aukcie:

Vyššie uvedená osoba sa oboznámila so systémom elektronickej aukcie a prečítala si pravidlá uvedené v týchto súťažných podkladoch.

Vyššie uvedená osoba je oboznámená s hotline telefónnym číslom poskytovateľa e-aukčného softvéru +421220255999 a v prípade technických problémov bude prednostne kontaktovať prevádzkovateľa aukčného systému.

..............................................................................

*[vypísať meno, priezvisko a funkciu oprávnenej osoby uchádzača]*

### **B.1 - Opis predmetu zákazky**

#### Predmetom zákazky je dodanie elektriny, prenos elektriny, distribúcia elektriny a ostatné služby spojené s dodávkou VN a NN silovej elektrickej energie do odberných miest verejného obstarávateľa v Bratislave na Hlbokej ceste č. 2 a Pražskej ulici č. 1 vrátane prevzatia zodpovednosti za odchýlku, v kvalite zodpovedajúcej technickým podmienkam prevádzkovateľa distribučnej siete, pri dodržiavaní súvisiacich platných právnych predpisov Slovenskej republiky, technických podmienok a prevádzkového poriadku prevádzkovateľa distribučnej siete za zmluvné obdobie od 16.2.2022 od 00:00h do 31.12.2022 do 24:00h.

Dodávka a distribúcia elektriny bude realizovaná v súlade so zákonom č. 251/2012 Z. z. o energetike a o zmene a doplnení niektorých zákonov v znení neskorších predpisov.

#### Celkový predpokladaný rozsah odberu silovej elektrickej energie na obdobie od 16.02.2022 do 31.12.2022 je 1 247 MWh.

Charakteristika odberných miest – administratívne budovy Ministerstva zahraničných vecí a európskych zákežitostí SR.

Špecifikácia požiadavky verejného obstarávateľa na predmet zákazky:

Uchádzač predloží verejnému obstarávateľovi platné povolenie na podnikanie v energetike, ktoré uchádzača oprávňuje podnikať v oblasti elektriny na území SR v súlade so zákonom č. 251/2012 o energetike a o zmene a doplnení niektorých zákonov v znení neskorších predpisov.

Verejný obstarávateľ vylúči z verejného obstarávania ponuku, ktorá nebude spĺňať požiadavku verejného obstarávateľa na predmet zákazky.

*Technické údaje pre odberné miesta verejného obstarávateľa:*

|  |  |  |  |  |  |  |  |
| --- | --- | --- | --- | --- | --- | --- | --- |
| **Č.** | **Odberné miesto** | **Predpoklad. objem odberu** | **ČOM** | **EIC kód** | **Napäťová** | **Rezervovaná** | **Max. rezerv.** |
|  | **( Názov/adresa )** | **( MWh )** |  |  | **úroveň** | **kapacita (kW)** | **kapacita (kW)/** |
|  |  |  |  |  |  |  | **hodnota ističa(A)** |
| 1 | Hlboká cesta č. 2 Bratislava | 918 | 3108066000 | 24ZZS806  6000000S | NN  z transformačných staníc | neurčuje sa | Istič  3-fázy 500A |
| 2 | Pražská ul. č. 1 Bratislava | 329 | 3106081888 | 24ZZS608  18880002 | VN | Február =195 kW  Marec = 195 kW  II.Q = 285 kW  III.Q= 285 kW  IV.Q= 195 kW | Max.  330,5 kW |

### **B.2 - Spôsob určenia ceny**

1. Výhradnou povinnosťou uchádzača je dôsledne preskúmať celý obsah súťažných podkladov vrátane príloh a na základe ich obsahu vyjadriť peňažnú sumu, ktorej uvedenie sa vyžaduje v ponuke uchádzača na ocenenie a stanoviť navrhovanú cenu za 1 MWh silovej elektrickej energie bez spotrebnej dane z elektriny a bez DPH.

2. Uchádzačom navrhovaná cena **za 1 MWh silovej elektrickej energie** bez spotrebnej dane z elektriny a bez DPH uvedená v ponuke uchádzača v prílohe č. 1 k časti A.2 „Kritériá na vyhodnotenie ponúk“, musí byť vyjadrená v EUR, uvedená na dve desatinné miesta.

3. Ceny uvedené vo vyplnenej prílohe č. 1 k časti A.2 „Kritériá na vyhodnotenie ponúk“ ponúk uchádzačov budú podkladom pre počiatočné ceny v elektronickej aukcii (t.j. aukčné prvky).

4. Uchádzačom navrhovaná cena za 1MWh silovej elektrickej energie bez spotrebnej dane z elektriny a bez DPH uvedená v prílohe č. 1 k časti A.2 „Kritériá na vyhodnotenie ponúk“ súťažných podkladov, resp. zadaná uchádzačom v systéme Josephine a následne suma uvedená uchádzačom v elektronickej aukcii je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov. Cena za 1 MWh silovej elektrickej energie bez spotrebnej dane z elektriny a bez DPH je stanovená ako cena maximálna počas platnosti zmluvy.

5. Do tejto ceny je možné započítať iba ekonomicky oprávnené náklady a primeraný zisk podľa § 2 a § 3 zák. č. 18/1996 Z. z. o cenách v znení neskorších predpisov a § 3 vyhl. č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

6. **Cena za prenos elektriny, distribúciu elektriny a ostatné služby spojené s dodávkou elektriny nie sú súčasťou ponukovej ceny** **uchádzača**. Spotrebná daň z elektriny a DPH taktiež nie sú súčasťou ponukovej ceny uchádzača. Tieto náklady budú úspešnému uchádzačovi (vrátane DPH, ak úspešný uchádzač vyhlási, že počas plnenia predmetu zmluvy bude platiteľom DPH) uhrádzané v súlade s platnou právnou úpravou.

7. Uchádzač vo vyplnenom formulári „Návrh na plnenie kritéria“ (tvorí prílohu č. 1 k časti A.2 „Kritériá na vyhodnotenie ponúk“) uvedie, či po uzatvorení zmluvy s verejným obstarávateľom bude alebo nebude platiteľom DPH.

8. Verejný obstarávateľ upozorňuje, že v prípade, ak sa úspešný uchádzač, ktorý vo formulári „Návrh na plnenie kritéria“ (tvorí prílohu k časti A.2 súťažných podkladov) uviedol, že po uzavretí zmluvy nebude platiteľom DPH, stane po predložení ponuky alebo po uzavretí zmluvy platiteľom DPH, nemá nárok na zvýšenie ceny o hodnotu DPH.

### **B.3 - Obchodné podmienky realizácie predmetu zákazky**

Záväzný návrh zmluvy o združenej dodávke elektriny tvorí samostatný dokument (Príloha č. 1 k tejto časti súťažných podkladov) a je neoddeliteľnou súčasťou týchto súťažných podkladov.

**Uchádzač vo svojej ponuke nebude tento návrh Zmluvy o združenej dodávke elektriny predkladať, predloží však vyplnené a podpísané čestné vyhlásenie podľa predlohy uvedenej v prílohe č. 2 k tejto časti súťažných podkladov.**

Predložením uvedeného čestného vyhlásenia sa má za to, že uchádzač súhlasí a bez výhrad akceptuje znenie a obsah návrhu Zmluvy o združenej dodávke elektriny.

Nakoľko je návrh zmluvy vypracovaný ako definitívna verzia, v čase medzi predkladaním ponúk a podpísaním zmluvy už nebude možné na jeho obsahu a znení robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení zmluvy.

Možná bude len úprava chýb v písaní (pravopisné chyby, preklepy, medzery v texte a pod.) a doplnenie cien, identifikačných údajov úspešného uchádzača či kontaktných osôb.

### **Príloha č. 2 k časti B.3**

**Čestné vyhlásenie o súhlase a akceptovaní záväzného návrhu Zmluvy o združenej dodávke elektriny**

**Obchodné meno uchádzača/člena skupiny dodávateľov:**

**Sídlo alebo miesto podnikania uchádzača/člena skupiny dodávateľov:**

**IČO:**

Vyhlasujeme, že súhlasíme so znením a obsahom návrhu Zmluvy o združenej dodávke elektriny, ktorý tvorí súčasť súťažných podkladov pre nadlimitnú zákazku vyhlásenú Ministerstvom zahraničných vecí a európskych záležitostí Slovenskej republiky s názvom *„****Dodávka elektriny 2022****“* a znenie a obsah návrhu tejto zmluvy bez výhrad akceptujeme.

Súčasne vyhlasujeme, že sme si vedomí, že na obsahu a znení tejto zmluvy už nebude možné robiť akékoľvek obsahové zmeny, ktorými by mohlo dôjsť ku zmene významu jednotlivých ustanovení zmluvy.

Dátum: ......................................... Podpis: ............................................

*[vypísať meno, priezvisko a funkciu*

*oprávnenej osoby uchádzača]*